ശമ്ബള പരിഷ്കരണത്തില് അപാകത സര്ക്കാര് ഡോക്ടര്മാര് സമരത്തിലേക്ക് ശമ്ബള പരിഷ്കരണത്തിലെ അപകാത പരിഹരിക്കണമെന്നാവശ്യപ്പെട്ട് സര്ക്കാര് ഡോക്ടര്മാര് സമരത്തിലേക്ക്. സെക്രട്ടറിയേറ്റിന് മുന്നില് നാളെ കെ.ജി.എം.ഒ.എ ഉപവാസ ധര്ണ നടത്തും. ഈ മാസം നാല് മുതല് നിസഹകരണ സമരം നടത്തുമെന്നും കെ.ജി.എം.ഒ.എ അറിയിച്ചു.ശമ്ബള പരിഷ്കരണത്തില് ആനുപാതിക വര്ദ്ധനവിന് പകരം അലവന്സുകളും ആനുകൂല്യങ്ങളും നിഷേധിച്ചെന്നാണ് പരാതി. എന്ട്രി കാഡറിലെ അടിസ്ഥാന ശമ്ബളം വെട്ടിക്കുറച്ചതും പേഴ്സണല് പേ നിര്ത്തലാക്കിയതും റേഷ്യോ പ്രമോഷന് എടുത്തു കളഞ്ഞതും അംഗീകരിക്കാനാകില്ലെന്ന് ചൂണ്ടിക്കാട്ടിയാണ് പ്രതിഷേധം. ഗാന്ധിജയന്തി ദിനമായ നാളെ സെക്രട്ടറിയേറ്റിന് മുന്നില് കെ.ജി.എം.ഒ.എ സംസ്ഥാന സമിതി അംഗങ്ങള് ഉപവാസ ധര്ണ നടത്തും. സമരം തുടരുന്നതിന്റെ ഭാഗമായി ഈ മാസം 4 മുതല് സംസ്ഥാന വ്യാപകമായി നിസ്സഹകരണ പ്രതിഷേധം നടത്താനും കെ.ജി.എം.ഒ.എ തീരുമാനിച്ചിട്ടുണ്ട്. അവലോകന യോഗങ്ങളില് നിന്നും, പരിശീലന പരിപാടികളില് നിന്നും, ഇ സഞ്ജീവനിയില് നിന്നും വിട്ടു നില്ക്കും. നേരത്തെ ഇക്കാര്യങ്ങള് ചൂണ്ടിക്കാട്ടി ആഗസ്റ്റ് 31ന് കെ.ജി.എം.ഒ.എ പ്രതിഷേധം സംഘടിപ്പിച്ചിരുന്നു.